E pasigurt prania e Rusisë në Olimpiket e Rios
Komiteti Olimpik Ndërkombëtar po analizon akuzat se konkurrentët rusë kanë qenë të përfshirë në një skemë dopingu të sponsorizuar nga shteti në Olimpiket Dimërore 2014
Komiteti Olimpik Ndërkombëtar ka shtyrë marrjen e vendimit për të përjashtuar apo jo Rusinë nga konkurrimet olimpike në Rio lidhur me dyshimet për doping. Organi ekzekutiv i Komitetit zhvilloi një mbledhje urgjente dje në Zvicër, një ditë pasi Agjencia Botërore Anti-Dopingut nxori një raport të pavarur ku ngre akuza se ka pasur përdorim në shkallë të gjerë dopingu nga sportistët rusë në Olimpiket Dimërore 2014. Për momentin vetëm sportistët e garave atletike janë përjashtuar nga Olimpiket e Rios. Komiteti Olimpik Ndërkombëtar është betuar të marrë masat më të rrepta ndaj asaj që e ka cilësuar si sulm ndaj integritetit sportiv në Lojërat Olimpike. tha Presidenti i Komitetit Olimpik Ndërkombëtar, Thomas Bach. Komiteti po përqëndrohet edhe tek gara ndërkombëtare që do të zhvillohen në Rusi: tha zoti Bach. Ministri rus i sporteve Vitaly Mutko u hodh në kundërsulm ndaj Agjencisë Anti-Doping. Zyrtarët rusë kanë mohuar se ka pasur një skemë dopingu të sponsorizuar nga shteti. Disa e kanë cilësuar raportin një tentativë nga Perëndimi për të diskretituar sukseset ruse, shpjegon analisti Jeffrey Mankoff, i cili foli me Skype me Zërin e Amerikës: Disa sportistë rusë kanë reaguar duke e cilësuar masën një ndëshkim kolektiv që po prek edhe individë të papërlyer në këtë skemë. Komiteti Olimpik Ndërkombëtar ka thënë se po merr vendime në baza individuale.